  Майя Бывальцева Юрттэт ӝог ӧтён кнопкаос элькунысь ваньмаз школаосын вань. Со сярысь ивортэ Удмуртиысь дышетонъя но тодосъя министерстволэн пресс-службаез. «Коньдон тырмымтэен туэ тулыс Эгра но Сьӧлта ёросъёсысь 17 дышетсконниосын полициез ӝог ӧтён кнопкаос кысэмын вал ке, та дыре Удмурт Элькунысь ваньмаз школаосын юрттэт ӝог ӧтёнъя кнопкаос ужало», — верамын удысэтлэн ивортоназ. Отын озьы ик пусъемын, 76 процентаз дышетсконниосын кнопкаос телефон станциен герӟамын но возьмась дорын постын сыло. Эшшо 24 процентаз школаосын сотовой телефонъёс кутӥсько. «2016–2017 дышетскон ар кутсконлы школаос азе пуктэм кышкыттэмлыкъя куронъёс быдэстэмын», — верамын улосвылысь дышетонъя но тодосъя министерстволэн ивортоназ. Тодэ вайытом, 16-тӥ гудырикошконэ элькунысь кунпуш ужъёсъя министр Александр Первухин вераз, юрттэт ӝог ӧтён кнопкаос Якшур-Бодья ёросысь одӥгаз но школаын ӧвӧл шуыса. Удмуртиысь МВД ивортэмъя, гудырикошкон шорлы улосвылысь 76 процентаз дышетсконниосын юрттэт ӝог ӧтёнъя кнопкаос пуктэмын вал. Тегъёс: Дышетон Удмуртия пиналъёс школаос Дышетонъянонаукаяминистерство кышкыттэмлык  